पाएं अपने शहर की ताज़ा ख़बरें और फ्री ई-पेपरडाउनलोड करें
जिलेभर में सख्त लॉकडाउन। कोई बड़ा आयोजन नहीं। शादी के कार्यक्रम भी बहुत छोटे। लोग घरों में कैद फिर भी संक्रमण दर और कोरोना से मौताें पर काबू नहीं हो पा रहा। 20 अप्रैल से शुरू हुआ मौतों का सिलसिला थमने का नाम नहीं ले रहा। बीते 12 दिन में 50 लोग कोरोना से जंग हार चुके हैं। इनमें 31 लाेग दतिया के हैं। 1 अप्रैल को जिले में लगभग 4 फीसदी की दर से लोग संक्रमित हो रहे थे।
यानि सौ में से 4 लोग कोरोना पॉजीटिव मिल रहे थे। लेकिन माह की समाप्ति यानि 30 अप्रैल को यह बढ़कर लगभग 33 फीसदी तक पहुंच गया। यानि हर सौ सैंपल में से 33 लोग कोरोना संक्रमित मिल रहे हैं। मालूम हाे कि जिले में काेराेना का पहला केस पिछले साल 14 मई को मिला था। तब से अब तक 4974 कोरोना संक्रमित मिल चुके हैं।
14 मई 2020 से 31 मार्च 2021 तक 1926 संक्रमित मिले। लेकिन इस साल अकेले अप्रैल के महीने में ही 3048 संक्रमित मिल गए। यानी जितने मरीज साढ़े दस माह में मिले, उसके डेढ़ गुना से ज्यादा मरीज अकेले अप्रैल के तीस दिन में मिल गए। बता दें कि 14 मई 2020 को पहली बार मिले कोरोना मरीजों के बाद से जिले में 31 मार्च तक की स्थिति में कुल 20 लोगों ने कोरोना से जंग हारी थी। जबकि अप्रैल माह के 30 दिन में ही 33 लोग कोरोना से जंग हार चुके हैं। यह आंकड़ा डराने वाला है। खासबात यह है कि माह के अंतिम दिन अधिक डरावने रहे।
माह के अंत में 12 दिन में ही जिले के 31 लोग कोरोना से जंग हार गए। अगर दतिया मेडिकल कॉलेज में बाहर से इलाज कराने आए लोगों का आंकड़ा भी इसमें जोड़ दिया जाए तो इन 12 दिनों में 50 से अधिक लोगों ने कोरोना के कारण दम तोड़ दिया। अभी भी संक्रमण कम होता नहीं दिख रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn